CELEX: 62008CN0366
Language: el
Date: 2008-08-11 00:00:00
Title: Υπόθεση C-366/08: Αίτηση για την έκδοση προδικαστικής αποφάσεως, την οποία υπέβαλε το Oberlandesgericht München (Γερμανία), στις 11 Αυγούστου 2008 — Zentrale zur Bekämpfung unlauteren Wettbewerbs eV κατά Adolf Darbo AG

25.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 272/12
            
         Αίτηση για την έκδοση προδικαστικής αποφάσεως, την οποία υπέβαλε το Oberlandesgericht München (Γερμανία), στις 11 Αυγούστου 2008 — Zentrale zur Bekämpfung unlauteren Wettbewerbs eV κατά Adolf Darbo AG
   (Υπόθεση C-366/08)
   (2008/C 272/21)
   Γλώσσα διαδικασίας: η γερμανική
   Αιτούν δικαστήριο
   Oberlandesgericht München
   Διάδικοι στην υπόθεση της κύριας δίκης
   
      Ενάγουσα και εφεσίβλητη: Zentrale zur Bekämpfung unlauteren Wettbewerbs eV
   
      Εναγομένη και εφεσείουσα: Adolf Darbo AG
   Προδικαστικά ερωτήματα
   
               1)
            
            
               Έχει ο όρος μαρμελάδες χαμηλής περιεκτικότητας σε ζάχαρη του παραρτήματος III, τμήμα Α, της οδηγίας 95/2/ΕΚ του Ευρωπαϊκού Κοινοβουλίου και του Συμβουλίου, της 20ής Φεβρουαρίου 1995, για τα πρόσθετα τροφίμων πλην των χρωστικών και των γλυκαντικών (1), την έννοια ότι περιλαμβάνει και μαρμελάδες με την ονομασία μαρμελάδα έξτρα;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα:
               
                           α)
                        
                        
                           Πως πρέπει, κατά τα λοιπά, να ερμηνευθεί ο όρος μαρμελάδες χαμηλής περιεκτικότητας σε ζάχαρη του παραρτήματος III, τμήμα Α, της οδηγίας 95/2/ΕΚ;
                        
                     
                           β)
                        
                        
                           Έχει, ειδικότερα, την έννοια ότι περιλαμβάνει επίσης μαρμελάδες με την ονομασία μαρμελάδα έξτρα με περιεκτικότητα σε διαλυτή ξηρά ουσία 58 %;
                        
                     
         
               3)
            
            
               Σε περίπτωση καταφατικής απαντήσεως στο πρώτο ερώτημα και στο δεύτερο ερώτημα, δεύτερο σκέλος:
               Έχει το μέρος II, δεύτερη φράση, του παραρτήματος I της οδηγίας 2001/113/ΕΚ του Συμβουλίου, της 20ής Δεκεμβρίου 2001, για τις μαρμελάδες, τα ζελέ και τις μαρμελάδες εσπεριδοειδών καθώς και την κρέμα κάστανου που προορίζονται για τη διατροφή του ανθρώπου (2) την έννοια ότι η χρήση της ονομασίας μαρμελάδα έξτρα μπορεί να επιτρέπεται και για μαρμελάδες με περιεκτικότητα σε διαλυτή ξηρά ουσία μικρότερη από 60 %, όταν η χρήση της ονομασίας μαρμελάδα στην περίπτωση τέτοιων μαρμελάδων δεν εξαρτάται από λιγότερο αυστηρές προϋποθέσεις;
            
         
      (1)  ΕΕ L 61, σ. 1.
   
      (2)  ΕΕ 2002, L 10, σ. 67.